Patrice de Mac-Mahon

Marie Edme Patrice Maurice de Mac-Mahon, militisto e politikisto n. ye la 13ma di julio 1808 til la 8ma di oktobro 1893, esis prezidanto di Francia de 1873 til 1879. Ilu promocesis a marshalo da Napoléon la 3ma.

Il esis la precipua komandinto di Franc armeo dum la Milito Franca-Prusiana. Ilu kaptesis e vundesis dum la batalio di Sedan en septembro 1870. L'armeo, inkluzinte Mac-Mahon e Napoléon la 3ma, kapitulacis a Germani. Pos la kapitulaco, l'imperiestro revokesis e la Triesma Franca Republiko proklamesis. Pos lua rekupero, Mac-Mahon nominesis chefo dil armeo di Versailles, represis Paris-komono en mayo 1871, e komencis lua politikala kariero.

Pos la renunco di Adolphe Thiers en mayo 1873, royalista majoritato en la parlamento promocis la chefeso di Mac-Mahon. Dum l'elekti di 1876, republikani ganis majoritato en la parlamento. La Nacional Asemblo dissolvesis en 1877, ed itere republikani ganis la majoritato. En januaro 1879, republikani koaktis Mac-Mahon renuncar.

Kategorio:Prezidanti di Francia
Kategorio:Franciana militisti